**OBRAZLOŽENJE FINANCIJSKOG PLANA GDCK DELNICE ZA 2022. godinu**

Prijedlog financijskog plana za 2022. godinu nalazi uporište u izvršenju financijskog plana za 2021. godinu.

Ukupni prihodi u financijskom planu za 2022. godinu planirani su na temelju saznanja o mogućim prihodima u 2022. godini u skladu sa zakonskim mogućnostima, o saznanju o mogućim prihodima od Hrvatskog Crvenog križa, od donacija od raznih trgovačkih društava, iz proračuna i od ostalih pravnih osoba. Na osnovu navedenoga, prihodi su planirani u iznosu od 344.201,00 kuna.

Temeljem navedenog, rashodi su planirani u iznosu od 344.000,00, s planiranim višakom od 201,00 kn.

**Prihodi…………………………………………………………………………..…………………………….. 344.201,00 kn**

**Rashodi………………………………………………………………………………………………….…… 344.000,00 kn**

**PRIHODI**

**Prihodi planirani po skupinama kako slijedi:**

Skupina 31 Prihodi od prodaje roba i usluga …………………………………………………….….. 96.000,00

Skupina 32 Prihodi od članarina i članskih doprinosa …………………………………..………. 1.200,00

Skupina 33 Prihodi po posebnim propisima …………………………………………………..… 182.000,00

Skupina 34 Prihodi od imovine ……………………………………………………………………………………. 1,00

Skupina 35 Prihodi od donacija ………………………………………………………….…………..…....50.000,00

Skupina 36 Ostali prihodi ………………………………………………………….…….…………….….........5000,00

Skupina 37 Prihodi od povezanih neprofitnih organizacija……………………………………..10.000,00

**UKUPNI PRIHODI ………………………………………………………………………………………..…… 344.201,00**

**Obrazloženje po skupinama prihoda**

**Skupina 31 - prihodi od prodaje roba i pružanja usluga** – obuhvaćaju prihode u iznosu 20.000,00 kuna koji se odnose na pružanje usluga – tečaj prve pomoći za vozače, 11.000,00 kuna koji se odnosi na pružanje usluga – osposobljavanje radnika iz prve pomoći te u iznosu od 65.000,00 kn od dobrovoljnog darivanja krvi koje se doznačuju iz Hrvatskog Crvenog križa.

**Skupina 32 - prihodi od članarina i članskih doprinosa** – obuhvaća članarinu za 2022. godinu od članova Gradskog društva Crvenog križa Delnice koja iznosi 12,00 kuna po osobi godišnje. U 2022. godini planira se prihod od članarine 100 člana u ukupnom iznosu od 1.200,00 kuna.

**Skupina 33 - prihodi po posebnim propisima** – obuhvaćaju prihode iz proračuna jedinica lokalnih samouprava (Grad Delnice i Općina: Lokve, Fužine, Mrkopalj, Ravna Gora, Brod Moravica i Skrada) u iznosu 182.000,00 kuna. Navedeni prihodi temelje se na Zakonu o Hrvatskom Crvenom križu i temeljem njega o Ugovoru s JLS.

**Skupina 34 - prihodi od imovine** – obuhvaćaju prihode od financijske imovine. Navedene prihode u 2022. godini planiramo u iznosu od 1,00 kune.

**Skupina 35 - prihodi od donacija** – obuhvaćaju donacije iz proračuna JLS i Primorsko – goranske županije (Javne potrebe), od raznih trgovačkih društava i ostalih pravnih osoba u iznosu od 30.000,00 kn, prihode od građana i kućanstava dobivenih u provedbi akcije „Solidarnost na djelu“ i kasica u iznosu od 20.000,00 kuna.

**Skupina 36 - ostali prihodi** – obuhvaćaju prihode u iznosu od 5.000,00 kuna od refundacija i prijenos sredstava iz prethodne godine.

**Skupina 37 - ostali prihodi** – obuhvaćaju prihode u iznosu od 10.000,00 kuna od Hrvatskog Crvenog križa za provedbu programa Sigurnost na vodi.

**RASHODI**

U ovisnosti o planiranim prihodima i predloženom programu rada, planiraju se i rashodi u iznosu od 344.000,00 kuna.

Skupina 41 Rashodi za radnike ……………………………………………..……………………….. 191.199,00

Skupina 42 Materijalni rashodi ……………………………………………………………..……..… 132.301,00

Skupina 43 Rashodi amortizacije ………………………………………………………………….… 1.000,00

Skupina 44 Financijski rashodi ………………………………………………………………….……… 3.000,00

Skupina 45 Donacije …………………………………………………………………………………….. 15.000,00

Skupina 46 Ostali rashodi …………………………………………………………………………..……... 1.000,00

Skupina 47 Rashodi vezani uz financiranje povezanih neprofitnih organizacija......... 500,00

**UKUPNO RASHODI ………………………………………………………………………………………… 344.000,00**

**Obrazloženje po skupinama rashoda**

**Skupina 41 - rashodi za radnike** – obuhvaćaju rashode za 1 stalno zaposlenu osobu (ravnateljica) koji proizlaze iz zakonskih obveza u iznosu od 154.117,00 kn, uvećani udio u plaći za 922,00 kn za vrijeme prvedbe projekta „Mala škola roditeljstva“ i troškovi za prigodne nagrade u iznosu od 3.000,00 kn. Obuhvaćeni su troškovi vezani za plaću administratora u za sata 4 sata dnevno u iznosu od 3.204,00 kn za vrijeme prvedbe projekta „Mala škola roditeljstva“. Ostatak od 29.956,00 kn odnosi se na doprinose na plaću.

**Skupina 42 - materijalni rashodi** – obuhvaćaju troškove vezane za provođenje programa, kao i rashode potrebne za obavljanje redovne djelatnosti GDCK Delnice.

Od toga na provedbu planiranih programa odnosi se:

* Ukupni izdaci u iznosu od 2.000,00 kuna, a odnose se na izdatke za zaposlene u iznosu od 500,00 kn (službena putovanja ravnateljice), izdaci za članove Odbora (putni nalozi) planiraju se u iznosu od 1.000,00 kn. To su rashodi za funkcioniranje i upravljanje (sjednice Skupštine, Odbora i Nadzornog odbora). Prema Zakonu o udrugama , godišnje se mora održati najmanje 1 sjednica Skupštine. Planirano je održavanje najmanje po 4 sjednice Odbora i 4 sjednica Nadzornog odbora. U slučaju potrebe, broj sjednica se može povećati. Planiraju se i rashodi u iznosu od 500,00 kuna za ostale sobe suradnike - volontere (putni nalozi, honorari i dr.).
* Planirani rashodi u iznosu od 10.800,00 kn, su izdaci se odnose za honorare vanjskih suradnika u provođenju programa „Mala škola roditeljstva“ Savjetovališta IZVOR.
* Izdaci za honorare vanjskih suradnika za provedbu programa prve pomoći za vozače i radnike, za tečaj „Junior spasilac“, natjecanje iz prve pomoći-edukatori učenika, službena putovanja članova i volontera za sudjelovanje u aktivnosti HCK i Društva Crvenog križa Primorsko – goranske županije planirani su u programskim rashodima.
* Režijski troškovi (najam ureda i skladišta, komunikacijske usluge, komunalne usluge, voda, struja, poštanske usluge, grijanje, održavanje prostora) planiraju se u iznosu od 15.000,00 kuna.
* Troškovi vozila ( tehnički pregled i registracija, gorivo, premija osiguranja, popravci, nabava guma) planiraju se u iznosu od 10.000,00 kuna.
* Intelektualne usluge odnosi na usluge knjigovodstvenog servisa, planirane su u iznosu od 24.000,00 kuna.
* Rashodi za djelovanje u kriznim situacijama planirani su u iznosu od 500,00 kn, a odnose se za nabavu sanitarnog materijala (dezinfekcijsko sredstvo, jednokratne maske i rukavice).
* Rashodi za provedbu programa „Mala škola roditeljstva“ planirani su u provedbi projekta. Rashodi se odnose na izdatke za troškove putovanja volontera za održavanje radionica u osnovnim školama, nabava didaktičkog materijala za rad s korisnicima Savjetovališta, te za tisak promidžbenog materijala u iznosu od 8.000,00.
* Izdaci za davalaštvo krvi u iznosu od 45.000,00 kuna planirani su za akcije dobrovoljnog darivanja krvi, županijski susret DDK, promidžbeni materijale, zahvalnice i nagrade darivateljima krvi. Planirani izdaci planirani su u svrhu unapređenja DDK.
* Rashodi vezani za edukaciju prve pomoći za vozače i radnike planirani su u iznosu od 9.000,00 kuna za intelektualne usluge za provoditelja aktivnosti.
* Planirani su rashodi za provedbu natjecanja mladih iz prve pomoći. Planirani su troškovi za intelektualne usluge edukatora (ugovor o djelu) u iznosu od 2.000,00 kn za međuškolsko i međužupanijsko natjecanje učenika osnovnih i srednjih škola.
* Planirani su izdaci u iznosu od 2.000,00 kn za provedbu programa Službe spašavanja života na vodi tečajevima „Junior spasilac“ za učenike 8 osnovnih škola Gorskog kotara sedmih i osmih razreda, Škola plivanja za četvrte razrede osnovnih škola, te natjecanje u plivanju za učenike osnovnih škola Gorskog kotara.
* 1.000,00 kn planirani su izdaci za provođenje programskih aktivnosti: rad s mladima, rad s udrugama na provođenju programa prevencije nasilja, ovisnosti, akcije mjerenja šećera i tlaka, te za ostale aktivnosti i realizaciju programa rada GDCK Delnice, zajedničke akcije HCK i drugih društva Crvenog križa.

**Skupina 43 - rashodi amortizacije** – obuhvaćaju troškove amortizacije u iznosu 1.000,00 kuna koja se odnosi na raznu dugotrajnu materijalnu imovinu koju udruga posjeduje.

**Skupina 44 - financijski rashodi** – obuhvaćaju rashode za bankarske usluge i usluge platnog prometa u iznosu 3.000,00 kuna.

**Skupina 45 – donacije** – na ovoj poziciji planirane su donacije građanima i kućanstvima u iznosu od 15.000,00 kuna.

**Skupina 46 - ostali rashodi** – na ovoj poziciji planirani su rashodi u iznosu od 1.000,00 kuna za nepredviđene troškove koji proizlaze iz naravi rada.

**Skupina 47 - rashodi vezani uz financiranje povezanih neprofitnih organizacija** – na ovoj poziciji planirani su rashodi u iznosu od 5% prikupljenih sredstava akcije „Solidarnost na djelu“ i 2 % od prikupljene članarine koja se uplaćuju Hrvatskom Crvenom križu. Planirana su financijska sredstva u iznosu od 500,00 kn.

Udruga se tijekom 2021. godine ne planira kratkoročno zaduživati.

Udruga nema obaveza za povrat kratkoročnih zajmova iz prethodne godine.

U Delnicama, 20.10.2021. godine

Ravnateljica GDCK Delnice

Snježana Krizmanić, prof.